##### Anexa 5 Fișa submăsurii 6.2

##### 6.2 Sprijin pentru înfiinţarea de activităţi neagricole în zone rurale

Submăsură:

|  |
| --- |
| * 6.2 - sprijin pentru demararea de afaceri cu activități neagricole în zonele rurale |

###### Descrierea tipului operațiunii

|  |
| --- |
| În cadrul acestei sub-măsuri se va acorda sprijin prin Instrumentul de Redresare al Uniunii Europene (EURI), în baza Regulamentului (UE) 2020/2094 al Consiliului din 14 decembrie 2020. Scopul sub-măsurii, acela de a facilita diversificarea prin înfiinţarea şi dezvoltarea de microîntreprinderi şi întreprinderi mici în sectorul non-agricol din zonele rurale, conduce la dezvoltare economică durabilă, creare de locuri de muncă și reducerea sărăciei în spațiul rural. Sprijinul va viza crearea de noi activități non-agricole, în special, pentru fermierii de mici dimensiuni sau membrii familiilor lor și în general, pentru micii întreprinzători din mediul rural, promovând dezvoltarea economică și socială în zonele rurale.  De asemenea, contribuind la obiectivele EURI de redresare economică rezilientă, durabilă și digitală care contracarează în același timp efectele crizei provocate de COVID-19 asupra dezvoltării rurale, sunt prioritizate activitățile de digitalizare la nivelul afacerilor, activitățile de protecția mediului, precum și serviciile medicale.  Această submăsură vizează:   * diversificarea economiei rurale prin creşterea numărului de microîntreprinderi şi întreprinderi mici în sectorul non-agricol, dezvoltarea serviciilor şi crearea de locuri de muncă în spațiul rural; * încurajarea menținerii și dezvoltării activităților meșteșugărești tradiționale și de productie; * digitalizarea activităților din mediul rural; * încurajarea acțiunilor de protecție a mediului |

###### Tip de sprijin

Tip de sprijin: Granturi

|  |
| --- |
| Sprijinul va fi acordat sub formă de sumă forfetară pentru finanțarea de noi activități non-agricole în mediul rural pe baza unui plan de afaceri. |

###### Trimiteri la alte acte legislative

|  |
| --- |
| **Legislație UE**  Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii.  Regulamentul (UE) nr. 1407/2013 privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis, cu modificările ulterioare.  REGULAMENTUL (UE) 2020/2094 AL CONSILIULUI din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19.  Regulamentul (UE) 2220/2020 AL PARLAMENTULUI EUROPEAN ȘI AL CONSILIULUI de stabilire a anumitor dispoziții tranzitorii privind sprijinul acordat din FEADR și din FEGA în anii 2021 și 2022 și de modificare a Reg. (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Reg. (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022.  **Legislaţie Naţională**  Ordonanță de Urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;  Ordonanța de Urgență nr. 142/2008 privind aprobarea Planului de amenajare a teritoriului național, cu modificările și completările ulterioare.  Legea nr. 31/1990  societăţilor, republicată, cu modificările și completările ulterioare.  Legea nr. 346 din 14 iulie 2004 privind stimularea înfiinţării şi dezvoltării întreprinderilor mici şi mijlocii,  cu modificările și completările ulterioare. |

###### Beneficiari

|  |
| --- |
| * Fermieri sau membrii unei gospodarii agricole, care își diversifică activitatea prin înființarea unei activități non-agricole în spațiul rural pentru prima dată. Persoanele fizice neautorizate nu sunt eligibile; * Micro-întreprinderi și întreprinderi mici existente din spațiul rural, care își propun activități non-agricole, pe care pe care nu le-au mai efectuat până la data aplicării pentru sprijin; * Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups); |

###### Costuri eligibile

|  |
| --- |
| **Costuri eligibile**  **Sprijinul se acordă** pentru activităţile prevăzute pentru îndeplinirea obiectivelor din cadrul Planului de Afaceri (PA). Toate cheltuielile propuse prin PA, inclusiv capital de lucru și capitalizarea întreprinderii şi activităţile relevante pentru implementarea corectă a **PA aprobat**, pot fi  eligibile, indiferent de natura acestora.  **Costuri neeligibile**  Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat.  Nu sunt eligible cheltuielile pentru:  - înființare/modernizare/extindere de agropensiuni.  - înființare/modernizare/extindere de pensiuni, hoteluri.  - înființare/modernizare/extindere structuri de alimentație publică integrate în cadrul structurilor turistice de cazare. |

###### Condiții de eligibilitate

|  |
| --- |
| **Condiții de eligibilitate**   * Solicitantul trebuie să se încadreze în categoria beneficiarilor eligibili; * Solicitantul trebuie să prezinte un plan de afaceri; * Proiectul trebuie să se încadreze în cel puțin unul dintre tipurile de activități sprijinite prin sub-măsură; * Sediul social și punctul/punctele de lucru trebuie să fie situate în spațiul rural iar activitatea va fi desfășurată în spațiul rural; * Implementarea planului de afaceri trebuie să înceapă în cel mult 6 luni de la data deciziei de acordare a sprijinului. * În cazul proiectelor din aria de aplicabilitate a ITI Delta Dunării, solicitantul va prezenta avizul de conformitate cu obiectivele SIDD DD.   **Alte angajamente**  Înaintea solicitării celei de-a doua tranșe de plată, solicitantul face dovada:   * desfășurării activităților comerciale prin producția comercializată sau prin activitățile prestate, în procent de minim 30% din valoarea primei tranșe de plată (cerința va fi verificată în momentul finalizării implementării planului de afaceri); |

###### Principii în ceea ce privește stabilirea de criterii de selecție

|  |
| --- |
| * Principiul diversificării activității agricole a fermierilor/membrilor gospodăriei agricole către activități non agricole; * Principiul prioritizării activităților de producție; * Principiul prioritizării serviciilor medicale (inclusiv stomatologice și sanitar - veterinare); * Principiul prioritizării planurilor de afaceri care au ca obiectiv utilizarea mijloacelor de digitalizare pentru eficientizarea activității; * Principiul prioritizării planurilor de afaceri care vizează acțiuni de protecția mediului; * Principiul stimulării activităților turistice (cu excepția înființării/modernizării/extinderii de agropensiuni, pensiuni, hoteluri) și/sau de agrement și/sau unități de alimentație publică în zonele cu potențial turistic ridicat; * Principiul  accesului la finanțare, în sensul prioritizării solicitanților care nu au  beneficiat de finanțare în perioada de programare 2014 – 2020 prin PNDR (sM 6.2, 6.4 și măsură similară din 19.2);     *Principiile de selecție vor fi detaliate suplimentar în legislația națională subsecventă și vor avea în vedere prevederile art. 49 al R (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.* |

###### Sume (aplicabile) și rata sprijinului

|  |
| --- |
| Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși **200.000 de euro/beneficiar** pe 3 ani fiscali.  Cuantumul sprijinului este de **50.000 de euro/proiect**, cu posibilitatea majorării sprijinului la valoarea de 70.000 de euro/proiect în cazul activităților de producție.  Sprijinul pentru înfiinţarea de activităţi nonagricole în zone rurale se va acorda, sub formă de primă, în două tranşe astfel:   * 70% din cuantumul sprijinului la semnarea deciziei de finanțare; * 30% din cuantumul sprijinului se va acorda în funcție de implementarea corectă a planului de afaceri.   Perioada de implementare a Planului de Afaceri este de maximum 3 ani și include controlul implementării corecte precum și plata ultimei tranșe.  Cea de-a doua tranșă de plată va fi efectuată până la data de 31 decembrie 2025.  Acordarea sprijinului va fi proporțională cu gradul de îndeplinire a planului de afaceri. |

###### Posibilitatea de a verifica și a controla măsurile și/sau tipurile de operațiuni

Riscul (riscurile) în implementarea măsurilor

|  |
| --- |
| Riscurile generale sunt identificate și menționate în secţiunea corespunzătoare a M6. În ceea ce privește riscurile specifice identificate în cadrul sM 6.2, trebuie menționate:   * Riscul neîndeplinirii obiectivelor stabilite în planul de afaceri; * Riscul finanțării microîntrepriderilor și întreprinderilor mici existente în spațiul rural, care propun activități non-agricole complementare activității de bază (dezvoltare). |

Măsuri de atenuare

|  |
| --- |
| Acțiunile care vor fi întreprinse pentru a îmbunătăți implementarea sub-măsurii și a reduce riscurile sunt:   * Pentru a evita problemele rezultate din nerespectarea planului de afaceri, a doua tranșă de plată se va realiza după verificarea îndeplinirii obiectivelor din planul de afaceri. În cazul neîndeplinirii, sprijinul va fi recuperat/acordat proporțional cu obiectivele nerealizate; * Pentru a evita finanțarea unor activități complementare activității de bază, se vor realiza verificări ale codurilor CAEN aferente activităților pentru care se solicită finanțare, precum și ale codurilor CAEN ale activității de bază ale întreprinderii. Vor fi elaborate proceduri clare si detaliate pentru un control eficient în toate fazele implementării. |

Evaluarea globală a măsurii;

|  |
| --- |
| - |

###### Metodologia de calculare a cuantumului sprijinului, dacă este relevant

|  |
| --- |
| Nu se aplică. |

###### Informații suplimentare specifice operațiunii

Definirea fermelor mici menționate la articolul 19 alineatul (1) litera (a) punctul (iii) din Regulamentul (UE) nr. 1305/2013

|  |
| --- |
| Nu se aplică. |

Definirea pragurilor inferioare și superioare menționate la articolul 19 alineatul (4) al treilea paragraf din Regulamentul (UE) nr. 1305/2013

|  |
| --- |
| Nu se aplică. |

Condiții specifice privind sprijinul acordat tinerilor fermieri, în cazul în care aceștia nu se stabilesc ca șefi unici al exploatației în conformitate cu articolul 2 alineatele (1) și (2) din [Regulamentul Delegat 807/2014

|  |
| --- |
| Nu se aplică. |

Informații privind aplicarea perioadei de grație menționate la articolul 2 alineatul (3) din Regulamentul delegat nr. 807/2014

|  |
| --- |
| Nu se aplică. |

Rezumatul cerințelor planului de afaceri

|  |
| --- |
| Planul de afaceri va include cel puțin următoarele:   * Prezentarea situației economice inițiale a beneficiarului care solicită sprijinul; * Prezentarea etapelor și obiectivelor propuse pentru dezvoltarea noilor activități ale beneficiarului; * Prezentarea detaliată a acțiunilor și resurselor aferente (materiale, umane și financiare) necesare pentru dezvoltarea activităților beneficiarului, cum ar fi investițiile, formarea sau consilierea, care să contribuie la dezvoltarea activităților întreprinderii, inclusiv crearea sau dezvoltarea de noi abilități/competențe ale angajaților. |

Utilizarea posibilității de a combina diferite măsuri prin intermediul unui plan de dezvoltare care să permită accesul tânărului agricultor la aceste măsuri

|  |
| --- |
| Nu se aplică. |

Domeniile de diversificare acoperite

|  |
| --- |
| Domeniile de diversificare acoperite în cadrul submăsurii sunt:   * Activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, inclusiv producție de combustibil din biomasă, (fabricare de peleți) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.; * Activități meșteșugărești (ex: activități de artizanat și alte activități tradiționale non-agricole (ex: olărit, brodat, prelucrarea manuală a fierului, lânii, lemnului, pielii etc.); * Activități turistice (ex: structuri de cazare de tip camping, parcuri de rulote, bungalow-uri, servicii turistice de agrement și alimentație publică, inclusiv punct gastronomic local); * Servicii (ex: medicale, sociale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, alte servicii destinate populației din spațiul rural, etc.). |